Caria — Magnesia-on-the-Maeander (Ortaklar, nr.) — 205 BC — IvMagnesia 18; McC. Magn. 111 — Merk.-Staub., Jenseits Euphrat 304 — OGIS 231; Rigsby, Asylia 69
Region: Asia Minor — Caria 

βασιλευς αντιοχος μαγνητων τηι βουληι και τωι δημωι χαιρειν δημοφων και φιλισκος και φερης οι παρ υμων πεμφθεντες προς ημας θεωροι ενεκεν του επαγγειλαι τον αγωνα και ταλλα α εψηφισται ο δημος συντελειν τηι αρχηγετιδι της πολεως αρτεμιδι λευκοφρυηνηι συμμειξαντες εν αντιοχειαι της περσιδος το τε ψηφισμα απεδωκαν και αυτοι διελεχθησαν μετα σπουδης ακολουθως τοις κατακεχωρισμενοις εν τωι ψηφισματι παρακαλουντες αποδεξασθαι στεφανιτην ισοπυθιον τον αγωνα ον τιθετε τηι θεαι δια πεν[τ]αετεριδος. εχοντες ουν εξ αρχης π[ερι] του δημου την φιλανθρωποτατην διαλ[η]ψιν δια την ευνοιαν ην τυγχανει αποδεδειγμενος εμ πασι τοις καιροις εις τε ημας και τα πραγματα και βουλομενοι φανηραν ποιειν την εαυτων προαιρεσιν αποδεχομεθα τας εψηφισμενας υφ υμων τ[ι]μας τηι θεαι προκειται τε ημιν συναυξειν ταυτα εν οις αν υμεις τε παρακαλητε και αυτοι επινοωμεν γεγραφαμεν δε και τοις επι των πραγματων τεταγμενοις οπως και αι πολεις ακολουθως αποδεξωνται. ερρωσθε.